wickkiey/tamil-wikipedia-chunked huggingface dataset:
# 16-ஆவது ஆந்திரப் பிரதேச சட்டமன்றம்

**ஆந்திரப் பிரதேசத்தின் பதினாறாவது சட்டமன்றமானது** *(16th Andhra Pradesh Assembly)* 2024 இல் நடைபெற்ற ஆந்திரப் பிரதேச சட்டமன்ற தேர்தலில் தேர்ந்தெடுக்கப்பட்ட உறுப்பினர்களால் உருவாக்கப்பட்டது. ஆந்திரப் பிரதேச சட்டப்பேரவை தேர்தல் 2024 மே 13 அன்று இந்திய தேர்தல் ஆணையத்தால் ஒரே கட்டமாக நடைபெற்றது. 2024 சூன் 4 ஆம் தேதி காலை அதிகாரப்பூர்வமான வாக்கு எண்ணிக்கை தொடங்கியது, அதே நாளில் முடிவுகள் அறிவிக்கப்பட்டன. ஆந்திரப் பிரதேச சட்டமன்றத்தில் 175 தொகுதிகள் உள்ளன, அவற்றில் 29 தொகுதிகள் பட்டியல் சாதியினருக்கும், 7 தொகுதிகள் பட்டியல் பழங்குடியினருக்கும் ஒதுக்கப்பட்டுள்ளன.
# 16-ஆவது ஆந்திரப் பிரதேச சட்டமன்றம்

## தேர்தல் முடிவுகள்

2024 சூன் 4 ஆம் தேதி காலை அதிகாரப்பூர்வமாக வாக்கு எண்ணிக்கை தொடங்கியது, அதே நாளில் முடிவுகள் அறிவிக்கப்பட்டன. ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சி 135 இடங்களில் வெற்றி பெற்றது, மேலும் ஜனசேனா கட்சி 21 இடங்களையும், தற்போதைய ஒய்எஸ்ஆர் காங்கிரஸ் கட்சி 11 இடங்களையும், பாரதிய ஜனதா கட்சி 8 இடங்களையும் பெற்றது.
# 16-ஆவது ஆந்திரப் பிரதேச சட்டமன்றம்

## உறுப்பினர்கள்

**2024 ஆம் ஆண்டு நிலவரப்படி**  
| கட்சி | உறுப்பினர்கள் |
| --- | --- |
| தெலுங்கு தேசம் கட்சி | 135 |
| ஜனசேனா கட்சி | 21 |
| ஒய். எஸ். ஆர். காங்கிரஸ் கட்சி | 11 |
| பாரதிய ஜனதா கட்சி</br> | 8 |
# பெத்தபுரம் சட்டமன்றத் தொகுதி

**பெத்தபுரம் சட்டமன்றத் தொகுதி** *(Peddapuram Assembly constituency)*
என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது காக்கிநாடா மாவட்டத்தில் அமைந்துள்ளது. பெத்தபுரம், காக்கிநாடா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பெத்தபுரம் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1983 | பாலசு ராமராவ் | சுயேச்சை |  |
| 1985 | தெலுங்கு தேசம் கட்சி |  |  |
| 1989 | பந்தம் பத்மநாபம் | இந்திய தேசிய காங்கிரசு</br> |  |
| 1994 | பொட்டு பாசுகர ராமராவ் | rowspan=2 | தெலுங்கு தேசம் கட்சி |
| 1999 |  |  |  |
| 2004 | தோட்டா கோபால கிருசுணா | rowspan=2 | இந்திய தேசிய காங்கிரசு</br> |
| 2009 | பந்தம் காந்தி மோகன் |  |  |
| 2014 | நிம்மகயல சீனா ராஜப்பா | rowspan=2 | தெலுங்கு தேசம் கட்சி |
| 2019 |  |  |  |
| 1978 | உண்டவல்லி நாராயணமூர்த்தி | இந்திய தேசிய காங்கிரசு (இ) |  |
| 1972 | கொண்டபள்ளி கிருஷ்ணமூர்த்தி | இந்திய தேசிய காங்கிரசு</br> | } |
# பெத்தபுரம் சட்டமன்றத் தொகுதி

## தேர்தல் முடிவுகள்

### 2024

<section begin="Assembly Election 2024"/>  
<section end="Assembly Election 2024"/>
# தட்டைப் பாதங்கள்

**தட்டைப் பாதங்கள்** (*Flat feet* or *pes planus* or *fallen arches*), பாதங்களின் நடுப்பகுதி சற்று உள்நோக்கி வளைந்திருக்கும். விளைவு இன்றி சமமாக இருந்தால் அவை தட்டைப் பாதங்கள் என அழைக்கப்படுகின்றது.
கால்களின் முழு அடிப்பாதம் தரையுடன் முழுமையாகவோ அல்லது கிட்டத்தட்ட முழுமையாகவோ தொடர்பு கொள்ளும் நிலையில் இருக்கும்.  
நடத்தல், நிற்றல், ஓடுதல் போன்ற செயல்களுக்கு உறுதுணையாக இருப்பது பாதத்தில் உள்ள வளைவுப் பகுதி ஆகும். இந்த பாத வளைவுகளை உள்பக்க வளைவு, வெளிப்பக்க வளை மற்றும் முன்பாதத்தின் உள் பக்க வளைவு என மூன்று வகைப்படுகிறது.  
குழந்தைகள் பிறக்கும்போது இந்த வளைவு இருக்காது. குழந்தை நடக்க, நடக்க இந்த வளைவு ஏற்படும். பல்வேறு காரணங்களால் இந்த வளைவு தட்டையாக மாறுவதையே தட்டைப் பாதம் என்று கூறுகிறோம்.  
பாதங்கள் தட்டையாக இருந்தால் ஒரே இடத்தில் நீண்ட நேரம் நிற்க முடியாது. மற்றவர்களைப் போல் நடை இயல்பாக இருக்காது.பாதத்தில் அடிக்கடி வலி ஏற்படும். வேகமாக ஓட முடியாது. விளையாட்டு நடவடிக்கைகளில் பங்கேற்பது சிரமம். மலை ஏற முடியாது. கால் மூட்டுகளில் வலி உண்டாகும்.  
தட்டைப் பாதங்கள் உள்ளவர்களுக்கு காலணி (ஷூ) தேர்வு செய்வது சவாலானதாகும்.
# தட்டைப் பாதங்கள்

## தட்டைப் பாதத்திற்கான சிகிச்சைகள்

தட்டைப் பாதங்களை முடநீக்கியல் மருத்துவர்கள் அறுவை சிகிச்சை மூலம் சரி செய்ய முடியும். பழக்க வழக்கங்களால் ஏற்படும் தட்டைக் கால்களை உடற்பயிற்சி, மின்தூண்டல் மூலம் தசைகளை வேலைசெய்ய வைத்தல் போன்ற சிகிச்சை முறைகள் மூலம் சீராக்க முடியும். கால் விரல்களை சுருக்கி நீட்டுதல், கட்டை விரலால் எண்களை எழுத்துகளை எழுதுதல். கால் விரலால் ஒரு பொருளை கவ்வித் தூக்குதல், மணலில் நடத்தல், தடிமனான உருட்டுக் கட்டைகளை கால்களால் உருட்டுதல், முன்காலில் நிற்றல் ஆகிய பயிற்சிகளைத் தொடர்ந்து செய்துவந்தால் படிப்படியாக பாதங்களில் போதிய அளவு வளைவு ஏற்படும்.
# தட்டைப் பாதங்கள்

## காவல்துறை & இராணுவத்தில்

தட்டை பாதங்கள் கொண்டவர்கள் அதிக தொலைவிற்கு ஓடமுடியாது என்ற காரணத்தால் விளையாட்டுத் துறை, காவல்துறை மற்றும் இராணுவம் போன்ற பணிகளில் சேர்த்துக் கொள்ளப்படுவதில்லை.
# தட்டைப் பாதங்கள்

## இதனையும் காண்க

- உயர் நெட்டாங்கு வளைவுப்பாதம்
# பிரீடம்

***பிரீடம்*** என்பது வெளிவர இருக்கும் இந்திய தமிழ், அதிரடி நாடகத் திரைப்படமாகும். இதை சத்யசிவா எழுதி இயக்கியுள்ளார். விஜய கணபதி பிக்சர்ஸ் என்ற பதாகையின் கீழ் பாண்டியன் பரசுராமன் இப்படத்தை தயாரித்துள்ளார். இந்த படத்தில் எம். சசிகுமார் லிஜோமோல் ஜோஸ் ஆகியோர் முதன்மை வேடங்களில் நடித்துள்ளனர்.
# பிரீடம்

## கதை

இப்படத்தின் கதையனது 1995 வேலூர் கோட்டை சிறை தகர்ப்பை அடிப்படையாகக் கொண்டது.
# பிரீடம்

## தயாரிப்பு

*கழுகு* (2012), *சவாலே சமாளி* (2015) படங்களில் புகழ்பெற்ற சத்யசிவா 2024 பிப்ரவரி தொடக்கத்தில், *நான் மிருகமாய் மாற* (2022) படத்திற்குப் பிறகு சசிகுமாருடன் மீண்டும் இணைந்தார். அவர் இயக்கிய *பிரீடம்* திரைப்படத்தில் சசிகுமார் மற்றும் லிஜோமோல் ஜோஸ் ஆகியோர் நடிப்பார்கள் என்று தெரிவிக்கப்பட்டது. சசிகுமாரும், லிஜோமோலும் இலங்கை அகதிகளாக நடித்துள்ளனர். இப்படத்தில் மாளவிகா அவினாஷ், போஸ் வெங்கட், மு ராமசாமி, சரவணன், ரமேஷ் கண்ணா சுதேவ் நாயர் மற்றும் பலர் நடித்துள்ளனர்.  
இந்தப் படத்தை விஜய கணபதியின் பிக்சர்ஸ் பதாகையில் பாண்டியன் பரசுராமன் தயாரித்துள்ளார். படத்திற்கு ஜிப்ரான் வைபோதா இசையமைத்துள்ளார், ஒளிப்பதிவை என். எஸ். உதயகுமார் மேற்கொள்ள, படத்தொகுப்பை என். பி. சிறீகாந்த் மேற்கொண்டார். 2025 சூன் 23 அன்று, படப்பிடிப்பு முடிந்தது குறித்து தயாரிப்பு நிறுவனம் அதிகாரப்பூர்வமாக உறுதிப்படுத்தியது.
# பிரீடம்

## இசை

இப் படத்திற்கு ஜிப்ரான் இசையமைத்துள்ளார். இதன் வழியக சத்யசிவாவுடன் இரண்டாவது முறையாகவும், சசிகுமாருடன் மூன்றாவது முறையாகவும் இணைந்து பணியாற்றுயுள்ளார். முதல் தனிப்பாடலான "ஆகாயம் அம்புட்டையும்" 2024 நவம்பர் 8 அன்று வெளியிடப்பட்டது. இரண்டாவது தனிப்பாடலான "ஆரிரோ ஆராரிரோ" 2025 சூன் 30, 2025 அன்று வெளியானது.
# பிரீடம்

## வெளியீடு

### திரையரங்கம்

முன்னதாக *பிரீடம்* சூலை 10 ஆம் தேதி வெளியிட திட்டமிடப்பட்டது, ஆனால் வெளியீடு அடுத்த வாரத்திற்கு ஒத்திவைக்கப்பட்டு, 2025 சூலை 18 அன்று வெளியிட திட்டமிடப்பட்டது. ஆனால் வெளியீட்டு தேதி அறிவிப்பின்றி காலவரையின்றி ஒத்திவைக்கப்பட்டது. இந்த படம் தெலுங்கு, கன்னடம், மலையாளம், இந்தி ஆகிய மொழிகளில் மொழிமாற்றி வெளியிட திட்டமிடப்பட்டுள்ளது.
# பிரீடம்

## வரவேற்பு

*தி டைம்ஸ் ஆஃப் இந்தியா*வின் அபினவ் சுப்பிரமணியன் 2.5/5 நட்சத்திரங்களை வழங்கி, "பிரீடம் என்பது பலர் புறக்கணிக்க விரும்பும் ஒரு இருண்ட பக்கத்தை அம்பலப்படுத்தும் ஒரு வரலாற்று ஆவணம். இது மிகவும் கவர்ச்சிகரமான படம் அல்ல, என்றாலும் அந்த 43 கைதிகளின் உண்மைக் கதையைப் பார்க்க வைக்கும் அளவுக்கு சுவாரஸ்யமானது" என்று எழுதினார்.
# உயர் நெட்டாங்கு வளைவுப்பாதம்

**உயர் நெட்டாங்கு வளைவுப்பாதம்** (*Pes cavus* or *high arch*), தட்டைப் பாதங்கள் கொண்டவர்களுக்கான அனைத்து அறிகுறிகளும் உயர் நெட்டாங்கு வளைவுப் பாதம் கொண்டவர்களுக்கும் நடக்கும் போது கால் வலி, கணுக்கால் மூட்டு வலி மற்றும் அகில்லெஸ் தசைநாண் அழற்சியால் துன்புறுவர். உயர் நெட்டாங்கு வளைவுப்பாதம் கொண்டவர்களுக்கு காலணி (ஷூ) பொருந்துவது பிரச்சனையாக இருக்கும். மேலும் பக்கவாட்டுகணுக்கால் உறுதியற்ற தன்மை, கீழ் மூட்டு அழுத்த எலும்பு முறிவுகள், முழங்கால் வலி, முதுகு வலி மற்றும் நடக்கும் போது கால்கள் தடுமாறுதல் ஆகிய பிரச்சனைகளும் வரும்.
# உயர் நெட்டாங்கு வளைவுப்பாதம்

## சிகிச்சை

முடநீக்கியல் (எலும்பு) மருத்துவர்கள் அறுவை சிகிச்சை மூலம் உயர் நெட்டாங்கு வளைவுப்பாதங்களை சரி செய்வர்.
# உயர் நெட்டாங்கு வளைவுப்பாதம்

## இதனையும் காண்க

- தட்டைப் பாதங்கள்
# பரைல் மலைத்தொடர்

**பரைல் மலைத்தொடர்** (*Barail Range*) வடகிழக்கு இந்தியாவில் உள்ள ஒரு மூன்றாம் நிலை மலைத்தொடராகும். இம்மலைத் தொடர் பிரம்மபுத்திரா மற்றும் பராக் படுகைகளுக்கு இடையில் சுமார் 80,000 எக்டேர் பரப்பளவைக் கொண்டுள்ளது. கிழக்கே நாகாலாந்து & மணிப்பூர் மற்றும் மேற்கில் அசாம் & மேகாலயா பகுதிகள் வரை பரைல் மலைத்தொடர் பரவியுள்ளது.  
நாகாலாந்தில் உள்ள இயாப்ஃபூ மலை (3,048 மீ) மிக உயரமான சிகரமாகும். இலைக்கே (1,959 மீ), தேய்பிபங்கு (1,866 மீ), மகாதேவி (1,739 மீ) மற்றும் கௌகா (1,736 மீ) ஆகியவை மற்ற குறிப்பிடத்தக்க சிகரங்கள் ஆகும்.
# கொடுவேலியன் மட்டை

**கொடுவேலியன் மட்டை ** *(KODUVELIYAN MATTA)* என்று அழைக்கப்படும் இந்த நெல் வகை, தென்னிந்தியாவில் உள்ள கேரளாவின் பாரம்பரிய நெல் வகையாகும். மேலும் இந்த நெல் வகை கருநாடகாவின் குடகு மாவட்டத்திலும் பயிரிடப்பட்டதால் இது **குடகுவேலியன் மட்டை** என்றும் அழைக்கப்படுகிறது.  
நீண்ட கால அளவில் அறுவடைக்கு தயாராகும் இந்த நெல் வகை, **150 - 155** நாட்களில் முதிர்வடைவதாக கூறப்படுகிறது. வைக்கோல் நிறத்தில் இருக்கக்கூடிய தடித்த தானியமான நெல்லில், ஊதா நிற நுனியைக் கொண்டிருக்கும். இதன் அரிசி, பழுப்பு நிறத்தில் காணப்படுகிறது. **5** அடி உயரம் வரை வளரும் இதன் நெற்பயிர், அடிப்பகுதி பச்சை நிறத்தில் இருக்கும். மேலும் இந்த நெல் இரகம் ஒரு ஏக்கருக்கு, 1200 முதல் 1500 கிலோ வரை உற்பத்தித் திறன் கொண்டதாக பதிவு செய்யப்பட்டுள்ளது.
# பால்பக்ராம்

**பால்பக்ராம்** (*Balpakram*) இந்தியாவின் மேகாலயா மாநிலத்தில் தெற்கு காரோ மலை மாவட்டத்தில் உள்ள கிராமமாகும்.  
பால்பக்ராம் அதன் காடுகள் நிறைந்த பள்ளத்தாக்கிற்கும் மலைகளிடை பாதைகளுக்கும் பிரபலமானதாகும். இக்கிராமம் இப்போது ஒரு தேசிய பூங்காவின் பகுதியாகும். இந்த பூங்காவில் பால்பக்ராம் பீடபூமியும் அருகிலுள்ள காடுகளும் அடங்கும். பால்பக்ராம் பகுதி மேகாலயாவின் தெற்குப் பகுதியில் அமைந்துள்ளது.  
இந்தப் பகுதியில் வசிக்கும் உள்ளூர் பழங்குடியினரான காரோசு என்பவர்கள், இந்த மலையை இறந்த ஆன்மாக்கள் ஓய்வெடுக்கும் இடம் என்று நம்புகிறார்கள். இந்த நம்பிக்கைக்குக் காரணம், இந்தப் பகுதியில் காணப்படும் பல விசித்திரமான ஆனால் இயற்கையான, உடல் மற்றும் உயிரியல் அமைப்புகளே ஆகும். இந்த இடம் அரிய தாவரங்கள் மற்றும் விலங்கினங்கள் மற்றும் கடல் புதைபடிவங்களுக்கும் பெயர் பெற்றது. பால்பக்ராம் மேகாலயாவில் உள்ள பல்லுயிர் பெருக்கத்தின் ஒரு முக்கிய இடமாகும்.  
பால்பக்ராமில் அழிந்து வரும் காட்டு நீர் எருமையான புபாலசு ஆர்னியின் எஞ்சிய எண்ணிக்கை உள்ளது. இந்தப் பகுதியின் ஒரு சுவாரசியமான அம்சம், உலகம் முழுவதும் ஆர்வத்தைத் தூண்டியிருக்கும் சிவப்பு பாண்டாக்களின் சிறிய எண்ணிக்கையாகும். பால்பக்ராம் ஆசிய யானைகளின் முக்கியமான வாழ்விடமாகும். மேகாலயாவில் உள்ள இந்திய காட்டெருமை அல்லது காட்டெருமையின் கடைசி மீதமுள்ள கூட்டங்கள் இந்தப் பூங்காவில் உள்ளன. மாநிலத்தின் மற்ற இடங்களில் தெருவில் திரியும் விலங்குகள் மட்டுமே காணப்படுகின்றன. புலி முதல் பளிங்கு பூனை வரை எட்டு வகையான பூனைகள் இங்குள்ளன.  
பால்பக்ராமில் ஏழு இனங்கள் கொண்ட பன்முகத்தன்மை உள்ளது. அரிய கரடி குரங்கு இங்கு அரிதாகக் காணப்படுகிறது. ஆனால் பன்றி-வால் குரங்கு நிறைய காணப்படுகிறது. புல்வெளி பீடபூமியைத் தவிர பூங்கா முழுவதும் வெள்ளைப் புருவக் குரங்கு நன்கு பரவியுள்ளது.  
பால்பக்ராம் முக்கியமான பறவைகள் வாழுமிடமாகவும் ஒரு முக்கியமான சுற்றுலாத் தலமாகவும் உள்ளது. குவகாத்தியிலிருந்து துரா மற்றும் பாக்மாரா வழியாகவும், சில்லாங்கு மற்றும் ராணிகோர் வழியாகவும் இக்கிராமத்தை அணுகலாம். பள்ளத்தாக்கில் உள்ள தீண்டப்படாத காடுகள் மற்றும் அழகிய பீடபூமியைத் தவிர, வடக்கு வங்காளதேசத்தில் உள்ள ராம்சர் தளமான டாங்குவார் ஆரின் பரந்த காட்சி பால்பக்ராமின் குறிப்பிடத்தக்க அம்சங்களாகும்
# உலகத் தமிழர் கலைக்களஞ்சியம்

**உலகத் தமிழர் கலைக்களஞ்சியம்** என்பது தமிழில் 2006 ஆம் ஆண்டு வெளிவந்த ஒரு தமிழ்க் கலைக்களஞ்சியம் ஆகும்.
# உலகத் தமிழர் கலைக்களஞ்சியம்

## வரலாறு

*உலகத் தமிழ் ஓசை* என்ற மாத இதழை நடத்திவந்த பேராசிரியர் *சி. எஸ். எஸ். சோமசுந்தரனார்* தன் வாழ்நாள் இலட்சியமாக உலகத் தமிழர் கலைக்களஞ்சியத்தை வெளியிடுவதைக் கொண்டிருந்தார். நூல் வெளிவரும் முன்பே சோமசுந்தரனார் இறந்துவிட்டார். இந்நிலையில் அவரால் பணிப்பிக்கபட்ட *இ. கோ. தி. சிவகுமாரைப்* பதிப்பாளராக கொண்டு இக்களலைக்களஞ்சியம் 2006 ஆம் ஆண்டு வெளியானது. இதுவே தமிழில் தனிமனிதரால் வெளியிடப்பட்ட கலைக்களஞ்சியமாக இருக்கலாம் எனப்படுகிறது.
# உலகத் தமிழர் கலைக்களஞ்சியம்

## உள்ளடக்கம்

இந்தக் களஞ்சியத்தில் முதன்மையாக தமிழ் நூல்கள், தமிழறிஞர்கள், எழுத்தாளர்கள், நாட்டுத் தலைவர்கள் குறித்த சுருக்கமான வரலாறு போன்றவை தொகுக்கபட்டுள்ளன. மேலும் தமிழர் இசைவிழா, தமிழர் வணிகம், தமிழர் நம்பிக்கைகள், பசுபிக் கடலில் தமிழ்க் குடியரசு போன்ற தலைப்புகளில் தகவல்களைத் தந்துள்ளார்.
# பெ. பொன்னுசாமி

**பெ. பொன்னுசாமி** (*P. Ponnusamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் பெத்தானூர் கிராமத்தினைச் சேர்ந்தவர். இளங்கலை, இளநிலைச் சட்டப் படிப்புகளை முடித்துள்ள இவர் இந்திய தேசிய காங்கிரசு கட்சியினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தருமபுரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எ. தா. பொன்னுவேலு

**எ. தா. பொன்னுவேலு** (*E. T. Ponnuvelu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் எழுமூர் கிராமத்தினைச் சேர்ந்தவர். இளங்கலை, இளநிலைச் சட்டப் படிப்புகளை முடித்துள்ள பொன்னுவேலு, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வரகூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சு. மணிமேகலை

**சு. மணிமேகலை ** (*S. Manimegalai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் அரியலூர் மாவட்டம் புள்ளம்பாடி பகுதியினைச் சேர்ந்தவர். இளநிலை மருத்துவக் கல்வியினை முடித்துள்ள மணிமேகலை, அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரியலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# காக்கிநாடா நகர சட்டமன்றத் தொகுதி

**காக்கிநாடா நகர சட்டமன்றத் தொகுதி** *(Kakinada City Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கிழக்கு கோதாவரி மாவட்டத்தில் அமைந்துள்ளது. இது காக்கிநாடா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# காக்கிநாடா நகர சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2009 | துவாரம்புதி சந்திரசேகர் ரெட்டி | இந்திய தேசிய காங்கிரசு</br> |
| 2014 | வனமாடி வெங்கடேசு ராவ் | தெலுங்கு தேசம் கட்சி |
| 2019 | துவாரம்புதி சந்திரசேகர் ரெட்டி | ஒய். எஸ். ஆர். காங்கிரஸ் கட்சி |
# காக்கிநாடா நகர சட்டமன்றத் தொகுதி

## தேர்தல் முடிவுகள்

### 2024

<section begin="Assembly Election 2024"/>  
<section end="Assembly Election 2024"/>
# மேசை கால்பந்து

**மேசை கால்பந்து ( Table Football / Foosball )**, வட அமெரிக்காவில் டேபிள் சாக்கர் அல்லது ஃபூஸ்பால் என அறியப்படும் இந்த மேசை விளையாட்டு, சாதாரணமாக விளையாடும் கால்பந்தை அடிப்படையாகக் கொண்டது. இந்த விளையாட்டின் நோக்கம், சுழலும் கம்பிகளில் பொருத்தப்பட்டிருக்கும் கால்பந்து வீரர்களைப் போன்ற உருவங்களை அசைத்து, பந்தை எதிரணியின் இலக்குக்குள் (எதிர் வலைக்கு) தள்ளுவதாகும். பொதுவாக விளையாடும்போது இதன் விதிகள் நாடு மற்றும் பிராந்தியத்திற்கு ஏற்ப மாறுபடும். ஆனால் போட்டி மட்டத்தில் மேசை கால்பந்து ஒரு குறிப்பிட்ட, பொதுவான விதிமுறைகளின்படி இது போட்டியாகவும், பொழுதுபோக்கு விளையாட்டாகவும் விளையாடப்படுகிறது.
# மேசை கால்பந்து

## விளையாடும் முறை

இந்த விளையாட்டில், சுழலும் கம்பிகளில் பொருத்தப்பட்டிருக்கும் உருவங்களைப் பயன்படுத்தி பந்தை எதிரணியின் இலக்குக்குள் உதைக்க வேண்டும். மேசை கால்பந்து மேசைகள் அளவில் வேறுபடலாம். ஆனால் பெரியவர்களுக்கான மேசை பொதுவாக 150 சென்டிமீட்டர் நீளமும் 90 சென்டிமீட்டர் அகலமும் கொண்டது. சிறிய மேசைகள் பொதுவாக குழந்தைகளுக்காக தயாரிக்கப்படுகின்றன. மேசையில் பொதுவாக எட்டு வரிசைகளில் பொம்மை வீரர்கள் இருப்பார்கள். இவர்கள் பிளாஸ்டிக், உலோகம், மரம் அல்லது சில சமயங்களில் கார்பன் ஃபைபரால் செய்யப்பட்ட உருவங்கள். இவை கிடைமட்ட உலோகக் கம்பிகளில் பொருத்தப்பட்டிருக்கும்.  
ஒன்று அல்லது இரண்டு மனித வீரர்களைக் கொண்ட ஒவ்வொரு அணியும் நான்கு வரிசை பொம்மை வீரர்களைக் கட்டுப்படுத்தும். அதாவது, கோல்கீப்பர், பாதுகாவலர்கள், மிட்ஃபீல்ட் மற்றும் ஸ்ட்ரைக்கர்களுக்கு ஒரு வரிசை இருக்கும். வீரர்கள் கம்பிகளை அசைத்து உருவங்களை கட்டுப்படுத்துவார்கள். பந்தை பிடித்துக் கொள்ளவோ, கடத்தவோ அல்லது உதைக்கவோ பயன்படுத்துவார்கள். பந்து மேசையின் பக்கவாட்டில் உள்ள ஒரு துளை வழியாக உள்ளே விடப்படும்போது அல்லது மேசையின் மையத்தில் உள்ள ஒரு உருவத்தின் காலடியில் கையால் வைக்கப்படும்போது ஆட்டம் தொடங்கும். எந்த வீரர் அல்லது அணி முதலில் பந்தை உள்ளே விடுவது என்பதை தீர்மானிக்க நாணயம் டாஸ் பொதுவாக பயன்படுத்தப்படுகிறது.  
முதல் ஆட்டம் இல்லையென்றால் அல்லது பந்து விளையாட்டுப் பகுதியிலிருந்து வெளியேறினால் அல்லது திடீரென்று பந்து நின்றுவிட்டால், கடைசியாக கோல் அடித்த அணி பந்தை உள்ளே விடுவார்கள். பந்து மேசையை விட்டு வெளியேறும்போதோ அல்லது மனித உருவங்களின் பிடியில் இல்லாத இடத்தில் சிக்கிக் கொள்ளும்போதோ அது "டெட் பால்" என்று அழைக்கப்படும். அனுபவம் வாய்ந்த வீரர்கள் பந்துகளை போட்டிகளில் ஒரு மணி நேரத்திற்கு 56 கிலோமீட்டர் (35 மைல்) வேகத்தில் நகர்த்தியுள்ளனர்.  
விதிமுறைகள் "360 டிகிரிக்கு மேல் சுழற்றுவதை" தடை செய்கின்றன. அதாவது, பந்தை கம்பியில் பொருத்தப்பட்ட உருவத்தால் உதைக்க மணிக்கட்டு அசைவுகளைப் பயன்படுத்துவதற்குப் பதிலாக, கையால் கம்பியை வேகமாக சுழற்றுவது தடைசெய்யப்பட்டுள்ளது. சர்வதேச மேசை கால்பந்து கூட்டமைப்பு (ITSF) நிறுவப்பட்டதிலிருந்து, பெரும்பாலான சர்வதேச போட்டிகளில் விதிகள் தரப்படுத்தப்பட்டுள்ளன.  
பந்தை அடிக்கும் முன் அல்லது பின் ஒரு முழு 360 டிகிரி சுழற்சி சுழற்றுவது தடைசெய்யப்பட்டுள்ளது. பிடிபடாத கம்பி பந்து ஒரு வீரர் உருவத்தை தாக்கும்போது சுழன்றால், அந்த சுழற்சி சட்டபூர்வமானது என்று கருதப்படும். ஒரு அணி முன்னரே தீர்மானிக்கப்பட்ட எண்ணிக்கையிலான இலக்குகளை(Goal) (பொதுவாக ஐந்து, பத்து அல்லது பதினொன்று) அடிக்கும்போது வெற்றியாளர் தீர்மானிக்கப்படுவார். பொன்சினி போட்டிகளில், ஏழு இலக்கு. மேலும் வீரர்கள் குறைந்தது இரண்டு இலக்குகள் வித்தியாசத்தில் வெற்றி பெற வேண்டும். விளையாட்டின் போது, பந்து மேசையில் இருந்து வெளியேறினால், அது ஆட்டமிழப்பு அல்லது நடுவர் மூலம் வழங்கப்படும்.
# இராசநகரம் சட்டமன்றத் தொகுதி

**இராசநகரம் சட்டமன்றத் தொகுதி** *(Rajanagaram Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கிழக்கு கோதாவரி மாவட்டத்தில் அமைந்துள்ளது. இராசநகரம், ராஜமன்றி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# இராசநகரம் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2009 | பெண்டுத்தி வெங்கடேசு | தெலுங்கு தேசம் கட்சி |  |
| 2014 |  |  |  |
| 2019 | சக்கம்பூடி ராசா | ஒய். எஸ். ஆர். காங்கிரஸ் கட்சி | } |
# இராசநகரம் சட்டமன்றத் தொகுதி

## தேர்தல் முடிவுகள்

### 2024

<section begin="Assembly Election 2024"/>  
<section end="Assembly Election 2024"/>
# கச்சிப்பிள்ளையம்மாள்

**கச்சிப்பிள்ளையம்மாள்** என்பவர் 20ஆம் நூற்றாண்டின் தொடக்கத்தில் வாழ்ந்த தமிழ் இஸ்லாமிய பெண் ஞானி, கவிஞர் ஆவார். இவர் மெஞ்ஞானமாலை என்னும் நூலை இயற்றியுள்ளார்.
# கச்சிப்பிள்ளையம்மாள்

## வாழ்க்கைக் குறிப்பு

கச்சிப்பிள்ளையம்மாள் சிவகங்கை மாவட்டம் இளையான்குடியில் 20ஆம் நூற்றாண்டின் தொடக்கத்தில் வாழ்ந்தவர். அத்தா(தந்தையார்) லுக்மான் ராவுத்தர். சகோதரர் முஹம்மது மீறான் மஸ்தான் சாகிபு. திருப்பரங்குன்றம் மலைமீது அடக்கம் செய்யப்பட்ட சிக்கந்தர் வலி மீது பக்தி கொண்டவர். கச்சிப்பிள்ளையம்மாள் இளம் வயதிலேயே ஞானம் உடையவராக இருந்தார். அதனால் ’மெஞ்ஞான சொரூபி’ என்று போற்றப்பட்டார்.
# கச்சிப்பிள்ளையம்மாள்

## இலக்கிய வாழ்க்கை

கச்சிப்பிள்ளையம்மாள் இஸ்லாமியம் சார்ந்து பல பக்திப்பாடல்களை இயற்றினார். அவர் பாடிய பாடல்கள் மெஞ்ஞானமாலை என்ற பெயருடன் பொ.யு. 1918-ம் ஆண்டில் அச்சாகின. மெஞ்ஞானமாலை நூலில் மெஞ்ஞானமாலை, மெஞ்ஞானக்குறவஞ்சி, மெஞ்ஞான ஊஞ்சல், மெஞ்ஞானக்கும்மி ஆகிய சிற்றிலக்கியங்கள் இடம்பெற்றுள்ளன. சூஃபி ஞானிகளின் மரபுப்படி இறைவனைக் காதலானாக உருவகப் படுத்திப் பாடியிருக்கிறார். தம்முடைய மெஞ்ஞான மாலையை அஞ்ஞானத்தை அறுக்கும் வாள் என்று கூறுகிறார்.  
அவருடைய சமகாலத்துப் புலவர்களான சீனியாவல் ராவுத்தர் மற்றும் பண்டித சையிது அப்துல்காதிர் ஆகியோர் இவருடைய நூலுக்குச் சாற்றுக்கவி வழங்கினர்.
<poem>
அன்னையிலும் தயவு அதிகமுள்ள கச்சிப்பிள்ளையம்மாள்
அன்புகூர்ந்து தன்னையும் தன் தலைவனையும் அறிவதற்கு
முக்கிய சாதனமாய்ச் சாற்றும் இன்னமுத மனையதிரு
மெஞ்ஞான மாலையைப்போல் யார் சொல்வாரே"
-பண்டித சையித் அப்துல்காதிர்
</poem>
# கச்சிப்பிள்ளையம்மாள்

## பாடல் நடை

###### வெண்பா
<poem>
அல்லாஹு என்றே அகிலமெல்லாம் போற்றுகின்ற
வல்லானை எந்நாளும் வாழ்த்துவமே - பொல்லாத
அஞ்ஞான மாயை அறுத்தொதுக்கும் வாளனைய
மெய்ஞ்ஞான மாலைசொல்ல வே.
</poem>
##### கும்மி
<poem>
ஈஸ்வரன் வீடங்கே தோணுமடி - அதில்
ஏகப்பயமாய் இருக்குமடி
ஆசைவைத்து பயமற்றுநீ சென்றிடில்
அந்த இருளும் மறையுமடி - இடை
வந்த திரையும் விலகுமடி  
நானும் நீயுமே நேசமானார் - பர
நாதாந்த வீட்டிலே சேர்ந்திடலாம்
ஞான வீடாளும் அத்தானைக்கண்டு நாம்
நாடிக்கொள் காபகௌசியடி - சென்று
தேடியே கும்மியடிங்கடி
</poem>  
##### ஊஞ்சல்
<poem>
உச்சித மூலத்திலே புவி
மெச்சிய வாலையடி அம்மணி
மெச்சிய வாலையடி  
உச்சித ஊஞ்சலிலே அவள்
உட்கார்ந்ததைப் பாரடி - அம்மணி
உட்கார்ந்ததைப் பாரடி  
நானாகித் தானாகி ஊமை
தான்வந்து நின்றதடி - அம்மணி
தான்வந்து நின்றதடி
</poem>
# குல்சார் சிங் சந்து

**குல்சார் சிங் சந்து** (*Gulzar Singh Sandhu*, பிறப்பு: 27 பிப்ரவரி 1935) என்பவர் ஒரு பஞ்சாபி மொழி எழுத்தாளராவார். இவர் 1982 ஆம் ஆண்டு தனது *"அமர் கதா"* என்ற சிறுகதைத் தொகுப்பிற்காக இந்திய இலக்கிய அமைப்பான சாகித்திய அகாதமியால் வழங்கப்படும் மதிப்புமிக்க சாகித்ய அகாதமி விருதைப் பெற்றார். மேலும் இவர் 1992 ஆம் ஆண்டு கனடாவின் சர்வதேச எழுத்தாளர்கள், நாடக ஆசிரியர்கள், கலைஞர்கள் சங்கம் மற்றும் 2001 ஆம் ஆண்டு பஞ்சாப் கல்வித் துறையிலிருந்து *சிரோமணி பஞ்சாபி சாகித்யகர் புரஸ்கார்* போன்ற விருதுகளைப் பெற்றுள்ளார்.
# குல்சார் சிங் சந்து

## துவக்ககால வாழ்க்கையும், கல்வியும்

குல்சார் சிங் 1935 பிப்ரவரி 27 அன்று லூதியானா மாவட்டத்தின் சாம்ராலா கோட்டத்தில் உள்ள கோட்லா பத்லா கிராமத்தில் பிறந்தார் . பஞ்சாபி இலக்கியத்தில் முதுகலைப் பட்டமும், கியானி பட்டமும் பெற்றவர்.
# குல்சார் சிங் சந்து

## தொழில்

இந்திய அரசு, பஞ்சாப் வேளாண்மை பல்கலைக்கழகம், இந்திய செஞ்சிலுவைச் சங்கம் ஆகியவற்றில் பல்வேறு உயர் பதவிகளை வகித்துள்ளார். பஞ்சாபி பல்கலைக்கழகத்தில் பத்திரிகை மற்றும் மக்கள் தகவல் தொடர்பியல் பேராசிரியராகக் இருந்தார். முக்கிய செய்தித்தாள்களின் தலைமை ஆசிரியராகவும், சண்டிகரில் இருந்து வெளியாகும் தி பஞ்சாபி திரிப்யூனின் நிறுவன ஆசிரியராகவும் இருந்தார். பஞ்சாபி இலக்கியத்திற்கு இவர் ஆற்றிய குறிப்பிடத்தக்க பங்களிப்பின் காரணமாக, பஞ்சாபி எழுத்தாளர் அகாதமி, பஞ்சாபி இலக்கிய அகாதமி, பஞ்சாப் கலை மன்றம் போன்ற பல கல்வி மற்றும் இலக்கிய அமைப்புகளால் கௌரவிக்கப்பட்டார்.  
இவரது பத்திகள் இந்தியாவிலும் வெளிநாட்டிலும் உள்ள பிரபல பஞ்சாபி பத்திரிகைகள் மற்றும் செய்தித்தாள்களில் தொடர்ந்து வெளியிடப்படுகின்றன.
# குல்சார் சிங் சந்து

## தனிப்பட்ட வாழ்க்கை

இவர் 1966 மார்ச் 11 அன்று டாக்டர் சுர்ஜித் கவுர் பன்னுவை மணந்தார். தன் மனைவியுடன் இந்தியாவின் சண்டிகரில் வசிக்கிறார்.
# ஐசோபியூட்டைல் சயனோ அக்ரைலேட்டு

**ஐசோபியூட்டைல் சயனோ அக்ரைலேட்டு** (*Isobutyl cyanoacrylate*) என்பது C<sub>8</sub>H<sub>11</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் பியூட்டைல் சயனோ அக்ரைலேட்டு சேர்மத்தின் மாற்றியமாகும். மருத்துவ நடைமுறைகளில் தையல்களைப் பயன்படுத்தாமல் கீறல்கள் மற்றும் சிதைவுகளை மூடுவதற்கு அல்லது தையல்களை வலுப்படுத்த ஒரு துணைப் பொருளாகப் பயன்படுத்தப்படுகிறது. ஐசோபியூட்டைல் சயனோ அக்ரைலேட்டு ஒரு நுண்ணுயிர்கொல்லும் திரவ ஒருமம் என்பதால் இந்த பயன்பாடு சாத்தியமாகிறது. சிறிய அளவு ஈரப்பதத்தின் முன்னிலையில், விரைவாக பலபடியாகி இணைப்பதற்கு வலுவான பிசினை இது உருவாக்குகிறது.
# தர்சனா வகேலா

**தர்சனா வகேலா** (*Darshna Vaghela*) இந்தியாவைச் சேர்ந்த ஓர் அரசியல்வாதியாவார். 1972ஆம் ஆண்டில் இவர் பிறந்தார். குசராத்து மாநிலத்தைச் சேர்ந்த இவர் பாரதிய சனதா கட்சியைப் பிரதிநிதித்துவப்படுத்துகிறார். குசராத்து மாநிலத்தில் சட்டமன்ற உறுப்பினராக உள்ளார். முன்னதாக அகமதாபாத்தின் துணை மேயராகவும் இருந்தார். 2022ஆம் ஆண்டு நடைபெற்ற குசராத்து சட்டமன்றத் தேர்தலில் அகமதாபாத்து மாவட்டத்தில் உள்ள பட்டியல் சாதி சமூகத்தினருக்கு ஒதுக்கப்பட்ட அசார்வா சட்டமன்றத் தொகுதியில் போட்டியிட்டு வெற்றி பெற்றார்.
# தர்சனா வகேலா

## ஆரம்பகால வாழ்க்கை

தர்சனா வகேலா குசராத்தின் அகமதாபாத் மாவட்டத்தில் உள்ள அசார்வாவைச் சேர்ந்தவர். அரசு ஊழியரான முகேசுபாய் வகேலாவை இவர் திருமணம் செய்து கொண்டார். 1997ஆம் ஆண்டு முலுண்டில் உள்ள ஒரு மகளிர் கல்லூரியில் தனது வணிகவியல் இளநிலை பட்டத்தை முடித்தார்.
# தர்சனா வகேலா

## தொழில்

2022ஆம் ஆண்டு நடைபெற்ற குசராத்து மாநில சட்டமன்றத் தேர்தலில் பாரதிய சனதா கட்சியை பிரதிநிதித்துவப்படுத்தி அசர்வா சட்டமன்றத் தொகுதியில் இருந்து வகேலா வெற்றி பெற்றார். இவர் 80,155 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சியின் விபுல் பர்மாரை 54,173 வாக்குகள் வித்தியாசத்தில் தோற்கடித்தார்.
# இலதா உசெண்டி

**இலதா உசெண்டி** (*Lata Usendi*) இந்தியாவைச் சேர்ந்த ஓர் அரசியல்வாதியாவார். 1974ஆம் ஆண்டு மே மாதம் முதல் தேதியில் இவர் பிறந்தார். சத்தீசுகர் மாநிலத்தைச் சேர்ந்த இவர் பாரதிய சனதா கட்சியைப் பிரதிநிதித்துவப்படுத்துகிறார். சத்தீசுகர் மாநிலத்தில் குழந்தைகள் மேம்பாட்டுத் துறையின் அமைச்சராக இருந்தார். பாரதிய சனதா கட்சியின் துணைத் தலைவராகச் செயல்படுகிறார். மகளிர் ஆணையம் மற்றும் சத்தீசுகர் மாநில விநியோகக் கழகத்தின் தலைவராகவும் இருந்தார்.  
தற்போது கொண்டகவான் நகரத்திலிருந்து தேர்ந்தெடுக்கப்பட்டு மாநில சட்டமன்ற உறுப்பினராக உள்ளார். மேலும் பசுத்தர் பிரதிகரன் அமைப்பின் துணைத் தலைவராகப் பணியாற்றுகிறார்.  
இலதா உசேண்டி பாரதிய சனதா கட்சியின் பிரதேச அமைச்சராக தனது அரசியலைத் தொடங்கி பின்னர் கவுன்சிலரானார். 2003ஆம் ஆண்டு முதல் முறையாக சட்டமன்ற உறுப்பினராகத் தேர்ந்தெடுக்கப்பட்ட பிறகு அமைச்சரானார். 2008 ஆம் ஆண்டும் தேர்தலில் வெற்றி பெற்று அமைச்சரானார். ஆனால் 2013 மற்றும் 2018ஆம் ஆண்டுகளில் நடைபெற்ற தேர்தல்களில் தோல்வியடைந்தார்.  
இலதா உசேண்டி 1998ஆம் ஆண்டு கான்கர் பாரதிய சனதா மண்டல அமைச்சராக இருந்தார். 1999ஆம் ஆண்டு, கொண்டகான் நகராட்சி மருத்துவமனை பகுதியிலிருந்து கவுன்சிலராக தேர்ந்தெடுக்கப்பட்டார். 2000 ஆம் ஆண்டில், இவர் கான்கர் மாவட்டத்தில் பாரதிய சனதா கட்சியின் மகளிர் அணிக்கு மாவட்டத் தலைவரானார். 2002 ஆம் ஆண்டில், கொண்டகான் பாரதிய சனதா கட்சி மகளிர் பிரிவுக்கு மாவட்டத் தலைவரானார். 2003 ஆம் ஆண்டு, இக்கட்சியின் சார்பில் கொண்டகான் சட்டமன்றத் தேர்தலில் போட்டியிட்டு முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார். 2004 ஆம் ஆண்டு, பாரதிய சனதா இளைஞர் அணிக்கு தேசிய துணைத் தலைவரானார். மாவட்ட பாரதிய சனதா மகளிர் பிரிவின் பொதுச் செயலாளராகவும் இருந்தார். 2004 ஆம் ஆண்டு, முப்பத்தி ஆறாவது சட்டமன்றத்தின் பெண்கள் மற்றும் குழந்தைகள் நலக் குழுவின் தலைவராக இருந்தார். இது தவிர, பட்டியல் சாதியினர், பட்டியல் பழங்குடியினர் மற்றும் பிற்படுத்தப்பட்டோர் நலன் தொடர்பான குழுவின் உறுப்பினராகவும் இருந்தார்.
# இராசமன்றி நகர சட்டமன்றத் தொகுதி

**இராசமன்றி நகர சட்டமன்றத் தொகுதி** *(Rajahmundry City Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கிழக்கு கோதாவரி மாவட்டத்தில் அமைந்துள்ளது. இது ராஜமன்றி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# இராசமன்றி நகர சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2009 | ரௌது சூர்யா பிரகாசராவ் | இந்திய தேசிய காங்கிரசு</br> |  |
| 2014 | அகுலா சத்யநாராயணா | பாரதிய ஜனதா கட்சி</br> |  |
| 2019 | ஆதிரெட்டி பவானி | தெலுங்கு தேசம் கட்சி | } |
# இராசமன்றி நகர சட்டமன்றத் தொகுதி

## தேர்தல் முடிவுகள்

### 2024

<section begin="Assembly Election 2024"/>  
<section end="Assembly Election 2024"/>
# இந்து சமயத்தில் தலைமுடி மழித்தல்

அடைந்ததற்கு அடையாளமாக தலைமுடியை மழித்துக் கொண்ட இந்துப் பெண்]]  
**இந்து சமயத்தில் தலைமுடி மழித்தல்** (*Head Shaving in Hinduism*), இந்து சமயத்தினரின் 16 சடங்குகளில் ஒன்றாகும். இதனை நேர்த்திக் கடனுக்கான செய்வது முடி காணிக்கை ஆகும். தலையை மொட்டையடித்து கொள்வது என்பது இந்துக்கள் பின்பற்றி வரும் ஒரு முக்கியமான சடங்காகும்.  
பிறவிச்சுழற்சி மீது நம்பிக்கையுள்ள இந்துக்கள், கடந்த பிறவியில் இருந்த பந்தங்களிலிருந்து துண்டிப்பதற்காகவே குழந்தைகளுக்கு முதலாண்டில் முதல் மொட்டை அல்லது மூன்றாம் ஆண்டு நிறைவடைவதற்குள் முதல் மொட்டைப் போடப்படுகிறது. அவ்வாறு தலையை மொட்டை அடிப்பதால் அக்குழந்தை இந்த பிறப்பில் புதிய வாழ்க்கையை துவங்குகிறது.  
தலைமுடி என்பது பெருமை மற்றும் ஆணவத்தை குறிக்கும் ஒன்றாக கருதப்படுகின்றது. அதனால் தலைமுடியை மொட்டை அடித்து கொள்வதன் மூலம், நாம் கடவுளிடம் சரணாகதி அடைகிறோம்.
தலைமுடியை மொட்டை அடிப்பதன் மூலம் நம் தலைக்கனத்தை இழந்து, கடவுளுக்கு அருகில் வருகிறோம். இது பணிவை எடுத்துக்காட்டும் ஒரு செயலாக கருதப்படுகின்றது. திருப்பதி, பழனி, வாரணாசி உள்ளிட்ட பல கோயில்களில் மொட்டை அடிக்கும் சடங்கு அதிகமாக பின்பற்றப்படுகிறது.  
நேர்த்திக் கடனுக்கான தலைமுடியை கோயிலில் மொட்டை அடித்துக் கொள்வது வழக்கம்.  
மேலும் மரணத்தில் தாய் அல்லது தந்தையை இழந்த ஆண் வாரிசுகள் தலைமுடியை மழிப்பது வழக்கம்..  
துறவறம் ஏற்கும் சடங்கில் தலைமுடி, மீசை, தாடி மழிப்பது இந்து சமயத்தில் வழக்கமானது.  
இந்து சமயப் பிரிவினரில் சிலர் உபநயனம் சடங்கின் போது சிறுவனின் முன் தலைமுடியை மழிப்பது வழக்கம்.
# இந்து சமயத்தில் தலைமுடி மழித்தல்

## இதனையும் காண்க

- இந்து சமயத்தினரின் 16 சடங்குகள்
- முடி காணிக்கை
# கே. பி. மணிவாசகம்

**கே. பி. மணிவாசகம்** (*K. P. Manivasagam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் உடுமலைப்பேட்டை நகரினைச் சேர்ந்தவர். முதுகலை, இளநிலைச் சட்டப் படிப்பினை முடித்த மணிவாசகம், அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உடுமலைப்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கோ. மல்லிகா

**கோ. மல்லிகா** (*G. Malliga*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் விருதான்கன் கிராமத்தினைச் சேர்ந்தவர். முதுகலைப் பட்டம் பெற்ற மல்லிகா, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் புவனகிரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இந்தியத் தரைப்படையின் பயிற்சி கட்டளையகம்

**இந்தியத் தரைப்படையின் பயிற்சி கட்டளையகம்** (*Army Training Command*) (சுருக்கமாக: **ARTRAC**), இந்தியத் தரைப்படையின் 7 கட்டளையகங்களில் ஒன்றாகும். இதன் தலைமையிடம் சிம்லா உள்ளது.இந்த இராணுவப் பயிற்சி கட்டளையகம் 1991ஆம் ஆண்டில் நிறுவப்பட்டது. லெப். ஜெனரல் தரத்திலான உயர் இராணுவ அதிகாரி இக்கட்டளையகத்தின் கட்டளை தளபதியாக செயல்படுவார்.
# இந்தியத் தரைப்படையின் பயிற்சி கட்டளையகம்

## வரலாறு

இந்தியத் தரைப்படையின் பயிற்சி கட்டளையகம் 1 அக்டோபர் 1991 அன்று மத்தியப் பிரதேசம் மாநிலத்தின் மாவ் நகரத்தில் தொடங்கப்பட்டது. பின் 31 மார்ச் 1993 அன்று இதனை சிம்லா நகரத்திற்கு மாற்றப்பட்டது.இந்தியாத் தரைப்படையினருக்கு செயல்திறன் மிக்க பயிற்சியை வழங்குவதே இக்கட்டளையகத்தின் முக்கிய நோக்கமாகும்.  
2020ஆம் ஆண்டில் இந்தியத் தரைப்படையின் பயிற்சிகான தலைமை இயக்குநரகத்தை (Directorate General of Military Training (DGMT) இந்தியத் தரைப்படையின் பயிற்சி கட்டளையகத்துடன் இணைக்கப்பட்டது.  
இந்தியத் தரைப்படையின் பயிற்சிகான தலைமை இயக்குநரகத்தின் கீழ் சைல் இராணுவப் பள்ளி, பெங்களூரு இராணுவப் பள்ளி, அஜ்மீர் இராணுவப் பள்ளி, பெல்காம் இராணுவப் பள்ளி, தோல்பூர் இராணுவப் பள்ளி மற்றும் சைனிக் பள்ளிகள் இயங்கி வந்தது
# இந்தியத் தரைப்படையின் பயிற்சி கட்டளையகம்

## நோக்கங்கள்

- நிகழ்நேர சூழ்நிலையைத் தூண்டும் வகையில், மூலோபாயம், செயல்பாட்டுக் கலை, தந்திரோபாயங்கள், தளவாடங்கள், பயிற்சி மற்றும் மனிதவள மேம்பாடு ஆகிய துறைகளில் போர் பற்றிய கருத்துகள் மற்றும் கோட்பாடுகளை உருவாக்குதல்.
- இராணுவத்தின் அனைத்து பயிற்சிகளுக்கும் ஒருங்கிணைப்புக்குரிய முகமையாக செயல்படுதல்.
- வான்படை மற்றும் கப்பல் படைகளுடன் இணைந்து கூட்டுக் கோட்பாடுகளை உருவாக்குதல்.
# இராஜமுந்திரி ஊரக சட்டப்பேரவைத் தொகுதி

**இராஜமுந்திரி ஊரக சட்டப்பேரவைத் தொகுதி** *(Rajahmundry Rural Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கிழக்கு கோதாவரி மாவட்டத்தில் அமைந்துள்ளது. இது ராஜமன்றி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# இராஜமுந்திரி ஊரக சட்டப்பேரவைத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2009 | சந்தான ரமேசு | rowspan=3 | தெலுங்கு தேசம் கட்சி |
| 2014 | கோரண்ட்லா புட்சையா சௌத்ரி |  |  |
| 2019 |  |  |  |
# இராஜமுந்திரி ஊரக சட்டப்பேரவைத் தொகுதி

## தேர்தல் முடிவுகள்

### 2024

<section begin="Assembly Election 2024"/>  
<section end="Assembly Election 2024"/>
# கியானி

**கியானி** (*Gyani* or Giani, பஞ்சாபி : ਗਿਆਨੀ ) என்பது சீக்கிய சமயத்தில் கற்றறிந்த ஒருவர் மற்றும் அர்தாஸ் போன்ற பிரார்த்தனைகளில் அல்லது பாடலில் ( கீர்த்தனை ) அவையை வழிநடத்துபவரைக் குறிக்கப் பயன்படுத்தும் ஒரு மரியாதைக்குரிய சீக்கிய பட்டமாகும். என்ற சொலுக்கு பஞ்சாபியில் "அறிவு" என்று பொருளாகும். இது சமசுகிருதச் சொல்லான ஞானம் என்பதிலிருந்து வந்தது. எனவே "கியானி" என்பவர் ஆன்மீக மற்றும் சமய அறிவைக் கொண்டவர், மேலும் புனித நூல்களையும் சமயத்தின் வரலாற்றையும் புரிந்துகொள்வதில் சத் சங்கத் சபைக்கு உதவக்கூடியவர்.
# கியானி

## பண்புகள்

சீக்கிய சமயம் இரு பாலினத்தவருக்கும் சம உரிமைகளை வழங்குவதால், கியானி என்பவர் ஆணாகவோ அல்லது பெண்ணோகவோ இருக்கலாம். அவர் கல்வி அல்லது சமய கல்வி நிறுவனத்தில் தீவிரமான படிப்பை மேற்கொண்டவராக இருப்பார். சீக்கிய புனித நூலான குரு கிரந்த் சாகிப்பைப் பற்றிய முழுமையான அறிவைப் பெற்றிருப்பார். மேலும் புனித நூலில் உள்ள சொற்களை எளிய நடைமுறை மொழியில் மொழிபெயர்க்கும் திறனைப் பெற்றிருப்பார். கியானிகளை ஆங்கிலத்திலும் தொடர்பு கொள்ள முடியும் (அப்படி கட்டாயம் இல்லை), இது புனித நூல்களின் மொழியான பஞ்சாபி அல்லது குர்முகியை சரளமாக அறியாத மேற்கத்திய குழந்தைகளுக்கு ஒரு பெரிய வசதியாகும். சமயச் சூழல்களில், ஒரு கியானியை பிரம்ம கியானி என்றும் அழைப்பர்.  
கியானி என்பது பஞ்சாபி இலக்கியத்தில் வழங்கப்படும் ஒரு கல்விப் பட்டமாகும்.
# கியானி

## 'கியானி' என்று அழைக்கப்படும் குறிப்பிடத்தக்க நபர்கள்

- சாந்த் கியானி ஜர்னைல் சிங் ஜி பிந்திரன்வாலே, அரசியல் தலைவர்.
- கியானி சந்த் சிங் மஸ்கீன், சீக்கிய ரத்தன்
- கியானி பல்வந்த் சிங் நந்த்கர், சீக்கிய சமயத்தின் ஐந்து தற்காலிக அதிகார இடங்களில் ஒன்றான தக்த் ஸ்ரீ தம்தாமா சாகிப்பின் அரசியல்வாதி மற்றும் ஜாதேதார்.
- கியானி தன்வந்த் சிங் சிடல் (1912-1980), பஞ்சாபி எழுத்தாளர்
- கியானி டிட் சிங் (சுமார் 1850-1901), வரலாற்றாசிரியர், அறிஞர், கவிஞர், ஆசிரியர், சிறந்த சிங் சபா சீர்திருத்தவாதி
- கியானி கியான் சிங் நிஹாங், சீக்கிய அறிஞர், தற்காப்புக் கலைஞர்
- கியானி குர்பச்சன் சிங் (பிறப்பு 1948), அகால் தக்த்தின் 30வது ஜாதேதார்
- கியானி குர்தித் சிங் (1923-2007), பஞ்சாபியின் மிகச்சிறந்த சமகால எழுத்தாளர்களில் ஒருவர்.
- கியானி குர்முக் சிங் முசாஃபிர், பஞ்சாபின் முதல் முதல்வர்
- கியானி பிரிதம் சிங் தில்லான், விடுதலைப் போராட்ட வீரர் மற்றும் கெதர் கட்சியின் முக்கிய உறுப்பினர்.
- கியானி ஜெயில் சிங் (1916-1994), இந்தியாவின் ஏழாவது ஜனாதிபதி, 1982 முதல் 1987 வரை பணியாற்றினார்.
- பிரதாப் சிங் கியானி (பார்தாப் சிங் கியானி, 1855-1920), சீக்கிய கல்வியாளர், அறிஞர்
# 2,5-ஈரமினோதொலுயீன்

## தயாரிப்பு

2,5-ஈரமினோநைட்ரோதொலுயீனை மின்னாற்பகுப்பு குறைப்பு வினைக்கு உட்படுத்துவதன் மூலம் 2,5-ஈரமினோதொலுயீன் தயாரிக்கப்படுகிறது. 4-அமினோ-2,3'-டைமெதிலசோபென்சீனின் குறைப்பு பிளவு, 2-அமினோ-1-மெத்தில்பென்சீன் மற்றும் தொலுயீன்-4-சல்போனைல் குளோரைடை ஒடுக்கி 4-தொலுயீன்சல்போனோ-2-டோலுயிடைடு உருவாக்குதல் ஆகியவை மற்ற தயாரிப்பு முறைகளாகும். பின்னர் இவை ஈரசோனியம் ஆக்கப்பட்ட அமினோபென்சீன்சல்போனிக் அமிலத்துடன் இணைக்கப்பட்டு குறைத்தல் வினைக்கு உட்படுத்தப்படுகிறது.
# 2,5-ஈரமினோதொலுயீன்

## பயன்கள்

வணிக தலைமுடி சாயங்களில் பீனைலின்டையமீனுக்கு (1,4-ஈரமினோபென்சீன்) மாற்றாக 2,5-ஈரமினோதொலுயீன் உள்ளது. குறைந்த நச்சுத்தன்மை காரணமாக இச்சேர்மம் விரும்பப்படுகிறது. இருப்பினும், பல வீட்டு தலைமுடி சாயங்கள் இன்னும் பீனைலின்டையமீனைப் பயன்படுத்துகின்றன. இந்தப் பயன்பாடுகளில், இந்த ஈரமீன்கள் ஒரு முதன்மை இடைநிலையாகச் செயல்படுகின்றன, அதாவது இது முதலில் ஐதரசன் பெராக்சைடுடன் ஆக்சிசனேற்றப்பட்டு, பின்னர் ஓர் இணைப்பானுடன் இணைந்து முடி சாயத்தை உருவாக்குகிறது. 2,5-ஈரமினோதொலுயீன் பொதுவாக கருப்பு, மந்தமான மற்றும் சூடான பழுப்பு நிறங்களையும், பொன்னிற மற்றும் சாம்பல் நிற முடி சாயங்களையும் உருவாக்கப் பயன்படுகிறது.  
2,5-ஈரமினோதொலுயீன் சேர்மம் நெசவு , உரோமங்கள், தோல்கள், உயிரியல் கறைகள் மற்றும் குறிகாட்டிகள், மரக் கறைகள் மற்றும் நிறமிகளுக்கான சாயங்கள் உற்பத்தியிலும் பயன்படுத்தப்படுவதாக அறியப்படுகிறது. 2,5-ஈரமினோதொலுயீன் சேர்மத்தால் உற்பத்தி செய்யப்படும் சாயங்களுக்கு இரண்டு எடுத்துக்காட்டுகள் சிl அடிப்படைச் சிவப்பு 2 மற்றும் சிl அமிலப் பழுப்பு 103 ஆகியவைகளாகும்.
# சக்கம்பேட்டை சட்டமன்றத் தொகுதி

**சக்கம்பேட்டை சட்டமன்றத் தொகுதி** *(Jaggampeta Assembly constituency)*
என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கிழக்கு கோதாவரி மாவட்டத்தில் அமைந்துள்ளது. சக்கம்பேட்டை, காக்கிநாடா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சக்கம்பேட்டை சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பந்தம் பத்மநாபம் | rowspan=2 | இந்திய தேசிய காங்கிரசு</br> |
| 1978 |  |  |  |
| 1983 | தோட்டா சுப்பாராவ் | சுயேச்சை |  |
| 1985 | rowspan=4 | தெலுங்கு தேசம் கட்சி |  |
| 1989 |  |  |  |
| 1994 | நேரு என்கிற சோதுலா வெங்கட அப்பாராவ் |  |  |
| 1999 |  |  |  |
| 2004 | தோட்டா நரசிம்மம் | rowspan=2 | இந்திய தேசிய காங்கிரசு</br> |
| 2009 |  |  |  |
| 2014 | சோதுலா நேரு | rowspan=2 | ஒய். எஸ். ஆர். காங்கிரஸ் கட்சி |
| 2019 | சோதுலா சாந்தி பாபு | } |  |
# சி. மாணிக்கம் (ஈரோடு)

**சி. மாணிக்கம்** (*C. Manickam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் இந்திரபுரம் கிராமத்தினைச் சேர்ந்தவர். பள்ளிக் கல்வியினை முடித்துள்ள மாணிக்கம், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஈரோடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜி. ஆர். மாலா

**ஜி. ஆர். மாலா** (*G. R. Mala*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் திருச்சிராப்பள்ளி மாநகரினைச் சேர்ந்தவர். மருத்துவத்தில் இளநிலை பட்டம் பெற்றுள்ள மாலா அரசு மருத்துவராகவும் பணியாற்றியுள்ளார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். மாலா, 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருச்சிராப்பள்ளி-II சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# யோகேசு திவாரி

**யோகேசு திவாரி** (*Yogesh Tiwari*) இந்தியாவைச் சேர்ந்த துடுப்பாட்ட விளையாட்டு வீரராவார். 1997ஆம் ஆண்டு நவம்பர் மாதம் 8ஆம் தேதியன்று சில்லாங்கு நகரத்தில் இவர் பிறந்தார். வலது கை மட்டையாளரான இவர் 2021ஆம் ஆண்டு சனவரி மாதம் 11ஆம் தேதியன்று அன்று மேகாலயா மாநில துடுப்பாட்ட அணிக்காக 2020–21 சையத் முசுடாக்கு அலி கோப்பை இருபது20 போட்டியில் அறிமுகமானார். 2021ஆம் ஆண்டு பிப்ரவரி மாதம் 21ஆம் தேதியன்று மேகாலயா அணிக்காக 2020–21 விச்சய் அசாரே கோப்பை போட்டியில் பட்டியல் ஏ அணிக்காக அறிமுகமானார்.
# யூச்சினைட்டு

**யூச்சினைட்டு** (*Eugenite*) என்பது Ag<sub>11</sub>(Hg<sub>2</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். வெள்ளி தனிமத்தின் ஓர் அரிய கனிமமான இது நேர்சாய்சதுரப் படிகத்திட்டத்தில் படிகமாகிறது.
# யூச்சினைட்டு

## வரலாறு

போலந்து நாட்டின் லூபின்-சியரோசோவிசு மாவட்டத்தில் உள்ள சியோரோசோவிசு செப்புச் சுரங்கத்தில் முதன்முதலில் கண்டுபிடிக்கப்பட்டு யூச்சினைட்டு கனிமம் உறுதி செய்யப்பட்டது.
# யூச்சினைட்டு

## தோற்றம்

பெரும்பாலும் குப்ரைட்டு தாதுவிலும் களிமண் வகை கார்பனேட்டு பாறைகளிலும் குறைந்த தர செப்பு சல்பைட்டு தாதுக்களிலும் காணப்படுகிறது.
# உரோமாங்கு தீவு

**உரோமாங்கு தீவு** (*Romang (island)*) இந்தோனேசியாவில் உள்ள பாரத் தயா தீவுகளின் ஒரு பகுதியாகும். வெட்டார் தீவுக்கு கிழக்கே 7.58333333°தெற்கு 127.4333333°வெடார் தீவுக்கு கிழக்கில் அமைந்துள்ளது. இத்தீவைக் குறிக்கும் பயன்பாட்டில் உள்ள மாற்றுப் பெயர்கள் ரோமா, ரோமோனு மற்றும் படலுகு ஆகியவையாகும். மேற்கில் நியாட்டா, தெற்கே மிட்டன் மற்றும் கிழக்கில் மாவோபோரா, டெல்லாங், லாட்டு, லிம்டுட்டு மற்றும் இயூகா தீவுகள் உள்ளிட்ட அண்டை சிறிய தீவுகள் இந்தத் தீவுக் குழுவில் அடங்கும். இவை ஒன்றாக மலுக்கு மாகாணத்தின் பாரத் தயா தீவுகள் பிரதிநிதியாட்சிப் பகுதிக்குள் கெபுலாவான் ரோமா மாவட்டத்தை (முன்னர் டெர்செலாடன் தீவுகள் மாவட்டம் அல்லது கெகாமடன் புலாவ்-புலாவ் டெர்செலாடன் என்று அழைக்கப்பட்டன) உருவாக்குகின்றன. இந்த மாவட்டம் 194.30 சதுரகிலோமீட்டர் நிலப்பரப்பை உள்ளடக்கியதாகும். 2023ஆம் ஆண்டின் நடுப்பகுதியில் இப்பகுதி 4,430 மக்கள் தொகையைக் கொண்டிருந்தது. உரோமங்கு தீவில் தங்கச் சுரங்க நடவடிக்கைகள் மேற்கொள்ளப்பட்டன. மக்கள் கூட்டணி இதை நிராகரித்து போராட்டங்களை முன்னெடுத்தது.
# முக்காளி

**முக்காளி** (*Mukkali*) என்பது கேரளத்தின் கோழிக்கோடு மாவட்டத்தில் உள்ள ஒரு சிற்றூராகும்.
# முக்காளி

## அமைவிடம்

முக்காளி மாவட்ட தலைமையகமான கோழிக்கோட்டிலிருந்து 56 கி.மீ. தொலைவில் அமைந்துள்ளது.
# முக்காளி

## போக்குவரத்து

முக்காளி கிராமம் மேற்கில் வடகரை நகரம் மற்றும் கிழக்கில் குற்றியாடி நகரம் வழியாக இந்தியாவின் பிற பகுதிகளுடன் நன்கு இணைக்கப்பட்டுள்ளது. தேசிய நெடுஞ்சாலை 66 முக்காளி வழியாகச் செல்கிறது. இச்சாலை வடக்கில் மங்களூர், கோவா மும்பை ஆகியவற்றை இணைகிறது. தெற்கில் கொச்சி திருவனந்தபுரம் ஆகியவற்றை இணைகிறது. குட்டியடி வழியாகச் செல்லும் கிழக்குப் பகுதி நெடுஞ்சாலை மானந்தவாடி, மைசூர், பெங்களூரை இணைகிறது. அருகிலுள்ள வானூர்தி நிலையங்கள் கண்ணூர், கோழிக்கோடு வானூர்தி நிலையங்களாகும். அருகிலுள்ள தொடருந்து நிலையம் வடகரையில் உள்ளது. பயணிகள் தொடருந்து சேவை செய்யும் ஒரு சிறிய தொடருந்து நிலையம் முக்காளியில் உள்ளது.
# முக்காளி தொடருந்து நிலையம்

**முக்காளி தொடருந்து நிலையம்** (*Mukkali railway station*) என்பது கேரளத்தின் கோழிக்கோடு மாவட்டத்தின் முக்காளி என்ற ஊரில் உள்ள ஒரு தொடருந்து நிலையமாகும். இது தென்னக இரயில்வேயின் ஷொர்ணூர்-மங்களூர் பிரிவில் அமைந்துள்ளது. இந்த நிலையத்தில் நிற்கும் தொடருந்துகள் திருவனந்தபுரம், கொச்சி, சென்னை, கொல்லம், பெங்களூர், கோழிக்கோடு, கோயம்புத்தூர், மங்களூர், மைசூர் போன்ற இந்தியாவின் முக்கிய நகரங்களுடன் ஊரை இணைக்கின்றன.
# இன்சிடாடஸ்

**இன்சிடாடஸ்** (*Incitatus*) என்பது உரோமானிய பேரரசர் காலிகுலாவின் ( விருப்பமான குதிரை ஆகும். செவிவழிக் கதைகளின் படி, காலிகுலா இக் குதிரையை ஒரு வெளிநாட்டுத் தூதராக மாற்ற திட்டமிட்டார். இருப்பினும் அது நடக்கவில்லை என்பது பண்டைய ஆதாரங்கள் வழியாக தெளிவாகத் தெரிகிறது. இன்சிடேட்டாசுக்கு பணிவிடை செய்ய 18 வேலைக்காரர்கள் இருந்ததாகக் கூறப்படுகிறது. இது ஒரு பளிங்கு தொழுவத்தில் வசித்து வந்தது. அரிய மற்றும் சிறப்பு வாய்ந்த கற்கள்/நகைகளால் அலங்கரிக்கப்பட்ட பட்டையை அணிந்து இருந்தது. ஊதா நிற சால்வை அணிந்து தந்தத்தினானால தீவனத் தொட்டியில் சாப்பிட்டது.
# இன்சிடாடஸ்

## செவிவழிக் கதை

சூட்டோனியஸ் தனது *"பன்னிரண்டு சீசர்களின் வாழ்க்கை"* (கி.பி. 121) புத்தகத்தின்படி, காலிகுலா இன்சிடேட்டசாவை ஒரு வெளிநாட்டுத் தூதராக நியமிக்க திட்டமிட்டார். மேலும் அவ்வப்போது தன்னுடன் விருந்து உண்ண அழைத்துச் செல்வார். குதிரைக்கு பளிங்கினால் கட்டப்பட்டத் தொழுவம், தந்தத் தீவனத் தொட்டி தொட்டி, ஊதா நிற போர்வைகள், விலைமதிப்பற்ற கற்களால் ஆன ஒரு கழுத்துப்பட்டை இருந்தது என்றும் சூட்டோனியஸ் எழுதினார்.  
காசியஸ் டியோ (கி.பி. 165–235) குதிரைக்கு பணிவிடை செய்ய வேலைக்காரர்கள் இருந்தனர், தங்கத் துகள்கள் கலந்த ஓட்ஸ் உணவாகக் கொடுக்கப்பட்டதாகவும், கலிகுலா அந்தக் குதிரையை ஒரு பாதிரியாராக ஆக்கினார் என்று குறிப்பிட்டார்.
# இன்சிடாடஸ்

## வரலாற்றுத் துல்லியம்

இதன் வரலாற்றுத் துல்லியம் பொதுவாக கேள்விக்குறியாகவே உள்ளது. பிற்கால ரோமானிய வரலாற்றாசிரியர்களான சூட்டோனியஸ், டியோ காசியஸ் போன்றோர், தங்கள் காலத்தின் அரசியல் சூழ்நிலையால் பாதிக்கப்பட்டனர். எனவே முந்தைய ஜூலியோ குளாடிய மரபு கிளாடியன் பேரரசர்களை இழிவுபடுத்தி தற்போதைய பேரரசர்களுக்கு மகிழ்ச்சிக்குள்ளாக இவ்வாறாக கதைகள் அவர்களால் கூறப்பட்டிருக்கலாம் என்று அந்தோணி ஏ. பாரெட் போன்ற வரலாற்றாசிரியர்கள் தெரிவிக்கின்றனர். மேலும், இக்கதையின் தெளிவற்ற தன்மை அவர்களின் கதைகளுக்கு மசாலாவைச் சேர்த்து, கூடுதலானவர்களால் பேசப்பட்டது.  
கலிகுலாவால் இன்சிடேட்டஸ் குதிரை நடத்தப்பட்ட விதம் பைத்தியக்காரத்தனமாக இல்லாமல், செனட்டை கேலி செய்வதற்கும் அவர்கள் தங்கள் பணிகளைச் சரியாக செய்யவில்லை என்று கூறுவதை நோக்கமாகக் கொண்ட ஒரு குறும்பு செயல் என்று அறிஞர்கள் கூறுகின்றனர். மேலும் ஒரு குதிரையே ஒரு செனட்டரின் பணிகளைச் செய்ய முடியும் என்ற உட்குறிப்புடன் கூடிய ஒரு வகையான நையாண்டியாகவும் இருக்கலாம்.  
இக்குதிரை எப்போதும் தூதராக ஆக்கப்படவில்லை என்பது பண்டைய ஆதாரங்கள் தெளிவாக கூறுகின்றன.
# கொத்தநல்லூர்

**கொத்தநல்லூர்** (*Kothanalloor*) இந்தியாவின் கேரள மாநிலம் கோட்டயம் மாவட்டத்தில் உள்ள வைக்கம் தாலுகாவில் அமைந்துள்ள ஒரு கிராமமாகும். இது கோட்டயம்-எர்ணாகுளம் (கொச்சி) நெடுஞ்சாலையில், கோட்டயத்திலிருந்து 17.5 கிலோமீட்டர் தொலைவிலும், எர்ணாகுளத்திலிருந்து 49.1 கிலோமீட்டர் தொலைவிலும் அமைந்துள்ளது. அருகிலுள்ள இரயில் நிலையம் குருப்பந்தாராவில் 3.9 கிலோமீட்டர் தொலைவில் உள்ளது.
# கொத்தநல்லூர்

## மதம்

கொத்தநல்லூரில் இந்து மதம் மற்றும் கிறித்தவ மதம் இரண்டும் பின்பற்றப்படுகின்றன. ஆனால் கொத்தநல்லூர் கிராமத்தில் கிறித்தவம் முக்கிய மதமாகும். தேவி கோயில் (வன துர்கா தேவி), மார் சப்போர் மற்றும் மார் புரோத் போரேன் கத்தோலிக்க தேவாலயம், புனித மேரி ஞானயா கத்தோலிக்க தேவாலயம் ஆகியவை இங்குள்ள முக்கிய வழிபாட்டுத் தலங்களாகும். இரட்டை புனிதர்களான 'கண்டேசங்கல்' விழாவையொட்டி, ஒவ்வோர் ஆண்டும் சூன் மாதம் 18 ஆம் தேதி புனித கெர்வாசிகள் மற்றும் புனித புரோதாசிசு போரேன் தேவாலயத்தால் நடத்தப்படும் "இரட்டையர்கள் சந்திப்பு" என்ற பெயரால் கொத்தநல்லூர் இப்போது வெளிநாடுகளுக்கும் பரவலாக அறியப்படுகிறது. கேரளாவில் உள்ள அனைத்து மதங்களையும் சேர்ந்த இரட்டையர்கள் இரட்டையர்கள் சந்திப்பில் பங்கேற்கின்றனர்.
# கொத்தநல்லூர்

## கல்வி

கொத்தநல்லூர் இம்மானுவேல் உயர்நிலைப் பள்ளி, 1919 ஆம் ஆண்டு 'முதப்பா மொழி (இரண்டாம் நிலை) பள்ளி' என்று தொடங்கப்பட்டது. முன்னர் மார் சப்போர் மற்றும் மார் புரோத் தேவாலயம் என்று அழைக்கப்பட்ட புனித கெர்வாசி மற்றும் புரோதாசிசு வெளிநாட்டு தேவாலயத்தின் நிர்வாகத்தின் கீழ் இப்பள்ளி தொடங்கப்பட்டது. 2500 என்ற எண்ணிக்கைக்கும் மேற்பட்ட மாணவர்கள் இங்கு கல்வி பயில்கின்றனர். நூற்றுக்கும் மேற்பட்டவர்கள் இப்பள்ளியில் பணிபுரிகின்றனர்.
# குடிவாடா சட்டமன்றத் தொகுதி

**குடிவாடா சட்டமன்றத் தொகுதி** *(Gudivada Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கிருஷ்ணா மாவட்டத்தில் அமைந்துள்ளது. குடிவாடா, மச்சிலிப்பட்டினம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# குடிவாடா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | கட்டாரி சத்யநாராயண ராவ் | இந்திய தேசிய காங்கிரசு</br> |  |
| 1978 | இந்திய தேசிய காங்கிரசு (இ) |  |  |
| 1983 | நந்தமுரி தாரக ராமராவ் | இந்திய தேசிய காங்கிரசு</br> |  |
| 1985 | தெலுங்கு தேசம் கட்சி |  |  |
| 1989 | ஈசுவர் குமார் கட்டாரி | இந்திய தேசிய காங்கிரசு</br> |  |
| 1994 | ரவி சோபனாத்ரி சவுத்ரி | rowspan=4 | தெலுங்கு தேசம் கட்சி |
| 1999 | ரவி அரி கோபால் |  |  |
| 2004 | கோடாலி சிறி வெங்கடேசுவர ராவ் (நானி) |  |  |
| 2009 |  |  |  |
| 2014 | rowspan=2 | ஒய். எஸ். ஆர். காங்கிரஸ் கட்சி |  |
| 2019 | } |  |  |
# வடக்கு கட்டளையகம் (இந்தியத் தரைப்படை)

**வடக்கு கட்டளையகம்** (*Northern Command*), இந்தியத் தரைப்படையின் ஏழு கட்டளையகங்களில் மிக முக்கியமானது. பிரித்தானிய இந்தியாவின் ஆட்சியின் போது 1908ஆம் ஆண்டில் இக்கட்டளையகம் நிறுவப்பட்டது. இந்திய விடுதலைக்குப் தற்போது வடக்கு கட்டளையகத்தில் இந்தியத் தரைப்படையின் வடக்கு கட்டளையகத்தின் கீழ் 14வது பெரும்படையணி (லே), 15வது பெரும்படையணி ( ஸ்ரீநகர், 1வது பெரும்படையணி (மதுரா) மற்றும் 16வது பெரும்படையணிகள் (நாக்ரோட்டா) உள்ளது. இக்கட்டளையகத்தின் தற்போது கட்டளை தளபதி லெப். ஜெனரல் பிரதிக் சர்மா ஆவார்.
ஸ்ரீநகர்
# வடக்கு கட்டளையகம் (இந்தியத் தரைப்படை)

## அமைப்பு

தற்போது வடக்கு கட்டளையகத்தின் கீழ் 14வது பெரும்படையணி, 15வது பெரும்படையணி, 1வது பெரும்படையணி மற்றும் 16வது பெரும்படையணிகளைக் கொண்டுள்ளது. இக்கட்டளையகம் உத்தரப் பிரதேசம், ஜம்மு காஷ்மீர் மற்றும் லடாக் ஒன்றியப் பகுதிகளில் உள்ள பாகிஸ்தான் மற்றும் சீன எல்லைகளை கண்காணிக்கிறது.
| பெரும்படையணிகள் | பெரும்படையணியின் தலைமையிடம் | பெரும்படையணியின் கட்டளை தளபதி | ஒதுக்கப்பட்ட அலகுகள் | அலகின் தலைமையிடம் |
| --- | --- | --- | --- | --- |
| 14வது பெரும்படையணி | லே, லடாக் | லெப். ஜெனரல் ஹிதேஷ் பல்லா | 3வது தரைப்படை டிவிசன் | காரு |
| 18வது மலை டிவிசன் | திராஸ், லடாக் |  |  |  |
| 72வது தரைப்படை டிவிசன் | பதான்கோட், பஞ்சாப் |  |  |  |
| 254வது சுதந்திர கவச வாகன பிரிகேட் | லே, லடாக் |  |  |  |
| 102வது சுதந்திரத் தரைப்படை பிரிகேட் | நூப்ரா பள்ளத்தாக்கு, லடாக் |  |  |  |
| 118வது சுதந்திர தரைப்படை பிரிகேட் | நியோமா, லடாக் |  |  |  |
| 15வது பெரும்படையணி | ஸ்ரீநகர், ஜம்மு காஷ்மீர் | லெப். ஜெனரல். பிரசாந்த் சிறீவஸ்தவா | 19வது மலைப்படை டிவிசன் | பாரமுல்லா, ஜம்மு காஷ்மீர் |
| 28வது தரைப்படை டிவிசன் | குரேஸ், ஜம்மு காஷ்மீர் |  |  |  |
| இராஷ்டிரிய ரைபிள்ஸ் (கிலோ படையணி) | N/A |  |  |  |
| இராஷ்டிரிய ரைபிள்ஸ் (விக்டர் படையணி) | N/A |  |  |  |
| 14வது பெரும்படையணி | நாக்ரோட்டா, ஜம்மு காஷ்மீர் | லெப். ஜெனரல். நவீன் சச்தேவா | 10வது தரைப்படை அதிரடி டிவிசன் | அக்னூர், ஜம்மு காஷ்மீர் |
| 25வது தரைப்படை டிவிசன் | ரஜௌரி, ஜம்மு காஷ்மீர் |  |  |  |
| 39வது தரைப்படையின் மலை டிவிசன் | யோல், இமாச்சலப் பிரதேசம் |  |  |  |
| இராஷ்டிரிய ரைபிள்ஸ், டெல்டா போர்ஸ் | N/A |  |  |  |
| இராஷ்டிரிய ரைபிள்ஸ், ரோமியோ போர்ஸ் | N/A |  |  |  |
| இராஷ்டிரிய ரைபிள்ஸ், யுனிபார்ம் போர்ஸ் | N/A |  |  |  |
| 10வது பீரங்கிப்படை பிரிகேட் | N/A |  |  |  |
| 1வது பெரும்படையணி | மதுரா, உத்தரப் பிரதேசம் | லெப். ஜெனரல் வி. ஹரிஹரன் | 4வது விரைவுத் தரைப்படை டிவிசன் | பிரயாக்ராஜ், உத்தரப் பிரதேசம் |
| 6வது தரைப்படையின் மலையேற்ற டிவிசன் | பரேலி,உத்தரப் பிரதேசம் |  |  |  |
| 42வது பீரங்கி டிவிசன் | பஸ்சி, இராஜஸ்தான் |  |  |  |
| 14வது சுதந்திர கவச வாகன பிரிகேட் | பட்டிண்டா, பஞ்சாப் | } |  |  |
# கோதண்டன்

நீண்ட கால அளவில் அறுவடைக்கு தயாராகும் இந்த நெல் வகை, **150 - 155** நாட்களில் முதிர்வடைவதாக கூறப்படுகிறது. **5** அடி உயரம் வரை வளரும் இதன் நெற்பயிர், அடிப்பகுதி பச்சை நிறத்தில் காணப்படுகிறது. மேலும் இந்த நெல் இரகம் ஒரு ஏக்கருக்கு **1600** கிலோ வரை உற்பத்தித் திறன் கொண்டதாக பதிவு செய்யப்பட்டுள்ளது. பழுப்பு நிறத்தில் காணப்படும் இந்த நெல்லின் அரிசி, சிவப்பு நிறத்தில் உள்ளது. மேலும் இந்த நெல் இரக்கத்தின் வைக்கோல், கூரை வேய்வதற்கு இது சிறந்ததாக கூறப்படுகிறது.
# கரு. முருகானந்தம்

**கரு. முருகானந்தம்** (*K. R. Muruganandam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் செங்குளிப்பட்டி கிராமத்தினைச் சேர்ந்தவர். இளநிலை அறிவியல், இளநிலைச் சட்டப் பட்டப் படிபினை முடித்துள்ள முருகானந்தம், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிவகங்கை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கே. முனிவெங்கடப்பன்

**கே. முனிவெங்கடப்பன்** (*K. Munivenkatappan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கிருஷ்ணகிரி மாவட்டம் பெல்லம்பள்ளி கிராமத்தினைச் சேர்ந்தவர். இளநிலை அறிவியல், இளநிலை சட்டப் பட்டங்களைப் பெற்றுள்ள முனிவெங்கடப்பன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கிருஷ்ணகிரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# து. மூர்த்தி (அரசியல்வாதி)

**து. மூர்த்தி** (*T. Moorthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மயிலாடுதுறை மாவட்டம் வடரங்கம் கிராமத்தினைச் சேர்ந்தவர். வணிகவியலில் இளநிலைப் பட்டம் பெற்றுள்ள மூர்த்தி, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சீர்காழி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.